Σίγκουρντ φίδι-στο-μάτι

Κατάκτηση της Νορθουμβρίας

Σύμφωνα με αυτά που γράφουν οι περισσότερες πηγές γύρω στο 865 ο Αέλα της Νορθουμβρίας σκότωσε τον πατέρα του τον οποίο έριξε σε έναν λάκκο με φίδια, o Ράγκναρ πριν τον θάνατο του αναφώνησε : "πώς οι νεαροί χοίροι θα ψιθύριζαν αν γνώριζαν τι υποφέρει το παλιό αγριογούρουνο"! Ο Σίγκουρντ και τα αδέλφια του έμαθαν σχετικά με τον φόνο του πατέρα τους από έναν απεσταλμένο του Αέλα. Ο Σίγκουρντ εξοργίστηκε τόσο πολύ που κάρφωσε το μαχαίρι που κρατούσε στο χέρι του και έκοψε το κόκκαλο του, ο αδελφός του Μπιορν ο Σιδηρόπλευρος κράτησε το δόρυ στα χέρι του τόσο σφικτά που τα δάκτυλα του έμειναν στο ξύλο, όλα τα αδέλφια ορκίστηκαν εκδίκηση. Ο Σίγκουρντ και τα αδέλφια του διέσχισαν την Βόρεια Θάλασσα (866) ως αρχηγοί του Μεγάλου Στρατού της Δανίας αλλά η πρώτη επίθεση εναντίον του Αέλα απέτυχε. Ο μεγαλύτερος αδελφός του Σίγκουρντ Άιβαρ ο Ασπόνδυλος επινόησε ένα ευφυέστατο σχέδιο προκειμένου να πετύχουν την κατάληψη της Γιορκ και να εξαναγκάσουν τον Αέλα να δεχτεί τους όρους τους. Προσποιήθηκαν υποχώρηση με αποτέλεσμα ο Αέλα να υποτιμήσει τις δυνάμεις τους και να διαλύσει τον στρατό του, στην συνέχεια με αντεπίθεση κατάφεραν να τον συλλάβουν, ο Αέλα εκτελέστηκε με το μαρτύριο του "αετού αίματος". Οι "Πράξεις των γιων του Ράγκναρ" αναφέρουν ότι όταν πέθανε ο πατέρας του ο Σίγκουρντ κληρονόμησε την Σγιέλαν, την Σκανία, την Άλλαντ, τα νησιά της Δανίας και το Βικέν, αργότερα κληρονόμησε σαν βασιλιάς της Δανίας τον αδελφό του Χάλφνταν Ράγκναρσον (877).

Κληρονόμοι

Ο Σίγκουρντ παντρεύτηκε την Μπλαέζα κόρη του Αέλα της Νορθουμβρίας με την οποία απέκτησε 4 παιδιά : Άλοφ, Τόρα, Ασλόγκ και Ελγκί, ο Ελγκί διαδέχθηκε για σύντομο χρονικό διάστημα τον πατέρα του στην Δανία αλλά ανατράπηκε από τον Όλαφ τον Ορμητικό (800). Τον Όλαφ διαδέχθηκαν οι γιοι του Γκίρντ και Γκνίππα και αυτούς ο εγγονός του Σίγκτριγκ Γκνίπασον. Τα "Χρονικά των γιών του Ράγκναρ" αναφέρουν ότι ο Αρθακανούτος Α΄ γενάρχης του Οίκου των Κνύτλινγκα (γεν. γύρω στο 880) ήταν επίσης γιος του Σίγκουρντ, ο Αρθακανούτος διαδέχθηκε τον Σίγκτριγκ Γκνίπασον στην Σγιέλαν, στην Σκανία και στην Άλλαντ αλλά έχασε το Βικέν (916). Ο Αρθακανούτος ήταν ο πατέρας του Γκορμ του Παλαιού (γεν. πριν το 900) του πρώτου ιστορικού βασιλιά της Δανίας που διαδέχθηκε τον πατέρα του και παντρεύτηκε την Τάιρα.
Ο γιος του Γκορμ Χάραλντ Α΄ της Δανίας (γεν. γύρω στο 935) διαδέχθηκε τον πατέρα του ως βασιλιά και παντρεύτηκε την Γκύριντ της Σουηδίας, μαζί της απέκτησε τον Σβεν Α΄ της Δανίας. Ο Σβεν ο Διχαλογένης διαδέχθηκε τον πατέρα του και παντρεύτηκε την Σίγκριντ η Υψηλή και ήταν ο πατέρας του Κνούτου του Μέγα του κορυφαίου βασιλιά της δυναστείας. Ο Σβεν λίγες βδομάδες πριν τον θάνατο του έγινε και βασιλιάς της Αγγλίας, τότε που η αυτοκρατορία της Δανίας έφτασε στο αποκορύφωμα της ισχύος της. Τον Σβεν τον Διχαλογένη διαδέχθηκε στην Δανία ο μεγαλύτερος γιος του Χάραλντ Β΄ της Δανίας, στην Αγγλία αντίθετα ο έκπτωτος βασιλιάς από τον Οίκο του Ουέσσεξ Έθελρεντ του Ουέσσεξ ανέκτησε τον θρόνο. Μετά τον θάνατο του Χάραλντ Β΄ ο αδελφός του Κνούτος κατόρθωσε να επεκτείνει την αυτοκρατορία του σε ολόκληρη την Βόρεια θάλασσα και παντρεύτηκε την Έμμα της Νορμανδίας. Ο γιος του Κνούτου με την Έμμα Αρθακανούτος διαδέχθηκε τον πατέρα του στην Αγγλία και αυτόν με την σειρά του διαδέχθηκε στον Αγγλικό θρόνο (1042) ο ετεροθαλής αδελφός του από τον Οίκο του Ουέσσεξ Εδουάρδος ο Εξομολογητής.